Aroza

Aroza () – kurortinis miestelis ir žiemos sporto centras rytų Šveicarijoje, Graubundeno kantone, į pietryčius nuo Kūro. Įsikūręs Retijos Alpėse, 1775 m aukštyje virš jūros lygio, miškingame kalnų slėnyje, prie dviejų nedidelių ežerų – Oberio ir Unterio. 2,3 tūkst. gyventojų (2003 m.).

Žiemą ant ežero ledo vyksta žirgų lenktynės. Įrengti slidininkų keltuvai, čiuožyklos. Be to yra muziejus, aerologijos observatorija, XV a. pabaigoje statyta bažnyčia.

 Šaltiniai 

Kategorija:Šveicarijos miestai
Kategorija:Šveicarijos kurortai